། བོད་སྐད་དུ།
དམ་པའི་ཆོས་དྲན་པ་ཉེ་བར་གཞག་པའི་ཚིག་ལེའུར་བྱས་པ། ། དཀོན་མཆོག་
གསུམ་ལ་ཕྱག་འཚལ་ལོ། ། ཡོན་ཏན་ལྡན་ཞིང་དབབ་བྱ་བ་ཕེབས། ། ཡང་
དག་ཡེ་ཤེས་སྣང་བ་ལྡན། ། རྟག་ཏུ་གཞན་གྱི་དོན་མཛད་པ། ། འཇིག་རྟེན་
གསུམ་གཙོར་ཕྱག་འཚལ་ལོ། ། གང་ལ་བྱེད་པོ་གཞན་མེད་པ། ། ལུས་དང་
ངག་དང་ཡིད་ཀྱི་ལས། ། དགེ་དང་མི་དགེ་རང་བྱས་གང་། ། དེ་ཡི་འབྲས་བུ་
འཇིག་རྟེན་སྐྱོང་། ། དེ་ལྟར་མཁྱེན་ནས་ཐུགས་བརྩེས་ནོན། ། འཇིག་རྟེན་
གསུམ་གཙོ་གཅིག་པུ་ཉིད། ། འགྲོ་བའི་དོན་དུ་ལུས་གང་དང་། ། འབྲས་བུ་
གང་དག་ཡིན་གསུངས་པ། ། དེ་ནི་བདག་གིས་མདོར་བཤད་ཀྱིས། ཁྱོད་
ཀྱིས་ཉོན་ལ་དམ་པ་དང་། ། དམ་པ་མིན་པའི་རྒྱུ་ཡི་ལས། ། བྱ་བ་དང་ནི་སྤང་
བའི་རིགས། ། ཆགས་དང་གཏི་མུག་འཇིགས་དང་ཁྲོ། ། མི་གང་ མིན་ ནི་
གསོད་པ་དང་། ། གཞན་ཡང་བསྐྱེད་ནས་གསོད་བྱེད་པ། ། དེ་དག་ངེས་པར་
ཡང་སོས་འགྲོ། ། གང་གི་ཕྱིར་ན་ལོ་སྟོང་ཕྲག ། མང་པོར་ཡང་ནི་དེ་དག་
ཏུ། ། བཏགས་ཤིང་བཏགས་ཤིང་ཡང་འཚོ་བས། ། དེ་ཕྱིར་ཡང་སོས་ཡིན་
པར་བཤད། ། ཕ་དང་མ་ནི་གྲོགས་དང་གཉེན། ། གཉེན་བཤེས་ལ་ནི་འཁུ་
བྱེད་དང་། ། ཕྲ་ མ་ བརྫུན་ ནི་ སྨྲ་ བའི་ མི། ། ཐིག་ ནག་ ཏུ་ ནི་ འགྲོ་ བར་
འགྱུར། ། གང་ཕྱིར་དེ་ནི་ཤིང་བཞིན་དུ། ། ཐིག་ནག་བཏབ་ནས་སོག་ལེ་
དག། འབར་ བ་ ཡིས་ ནི་ གཤོག་ བྱེད་ དེ། ། དེ་ ཕྱིར་ ཐིག་ ནག་ ཡིན་ པར་
བཤད། ། ནགས་ལ་སོགས་པ་མེས་གཏོང་དང་། ། ལས་དེ་དག་ལ་འཇུག་བྱེད་
212

གང་། ། སྐྱེ་དགུ་དེ་ནི་མེ་འབར་བའི། ། ཚ་བར་ངུ་ཞིང་སྲེག་པར་སྣང་། །
གང་ཕྱིར་རྟག་ཏུ་མེས་གདུང་བ། ། དྲག་པོ་སྐྱེ་བ་དེ་ཡི་ཕྱིར། ། འཇིག་རྟེན་དུ་
ནི་ཚ་བའི་མིང་། ། དོན་དང་མཐུན་པར་གྲགས་པ་ཡིན། ། མེད་པར་ལྟ་བ་
གང་ཞིག་གིས། ། ཆོས་དང་ཆོས་མིན་ལོག་སྟོན་ཅིང་། ། གཞན་དག་ལ་ནི་
ཉོན་མོངས་བྱེད། ། དེ་ནི་ རབ་ ཏུ་ ཚ་ བར་ སྲེག ། མེ་ ནི་ རབ་ ཏུ་ དྲག་ པོ་
ཡིས། ། དེ་འཁོར་སེམས་ཅན་རབ་ཚ་བྱེད། ། ཚ་བ་ཕྲུལ་དུ་བྱུང་བས་དེ། །
དེ་ཕྱིར་རབ་ཏུ་ཚ་བར་གསུངས། ། ར་དང་ལུག་དང་ཝ་དག་དང་། ། རི་བོང་
བྱི་བ་རི་དྭགས་ཕག ། གཞན་ཡང་བསྐྱེད་ནས་གསད་བྱས་ན། ། ལུས་ཅན་
བསྡུས་ འཇོམས་ འགྲོ་ བར་ འགྱུར། ། གང་ ཕྱིར་ བསྡུས་ ནས་ དེར་ འདོར་
དང་། ། ཡང་དག་སྲེག་པར་བྱེད་པས་ན། དེ་ ཡི་ ཕྱིར་ ན་ བསྡུས་ འཇོམས་
ཏེ། ། དེ་ལྟར་མིང་ནི་དོན་མཐུན་གྲགས། ། འདིར་ནི་ལུས་ ཅན་ གང་དག་
གིས། ། ལུས་དང་ངག་ཡིད་ཉོན་མོངས་བྱེད། ། གང་དག་ལྷད་འཇུག་གཞན་
གཡོ་བྱེད། ། མི་ དེ་ དག་ ནི་ ངུ་ འབོད་ འགྲོ ། དེར་ ནི་ དྲག་ པོའི་ མེ་ དག་
གིས། ། རྒྱུན་མི་འཆད་པར་བསྲེགས་པ་ན། ། གང་ཕྱིར་སྐད་ནི་དྲག་འབྱིན་
པར། ། དེ་ཕྱིར་དེ་དག་ངུ་འབོད་ཡིན། ། གང་གིས་ལྷ་དང་བྲམ་ཟེ་དང་། །
བླ་མའི་རྗེས་ཕྲོགས་སྡུག་བསྔལ་བྱས། ། གང་དག་གཏམས་པ་འཕྲོགས་བྱེད་
པ། ། དེ་དག་ངུ་འབོད་ཆེན་པོར་འགྲོ ། མེས་སྲེག་པ་ནི་དྲག་ཕྱིར་དང་། །
ངུ་འབོད་པ་ཡང་ཆེ་ཕྱིར་དང་། ། ལྕི་ཞིག་ཆེ་བ་ཉིད་ཀྱི་ཕྱིར། ། དེ་ནི་ངུ་འབོད་
ཆེན་པོ་ཡིན། ། ཡོན་ཏན་ དག་ གིས་ ཆེ་ བ་ ལ། ། གནོད་ པ་ དྲག་ པོ་ བྱས་
པའམ། ། བླ་མ་ཕ་ མ་བསད་བྱས་ན། ། ངེས་པར་བསྐལ་བར་མནར་མེད་
འཚེད། ། མེ་ དྲག་ དེར་ ནི་ ལུས་ ཅན་ གྱི། ། རུས་ པ་ དག་ ཀྱང་ ལྷག་ པར་
འགྱུར། ། གང་ཕྱིར་བདེ་བའི་སྐབས་མེད་པ། ། དེ་ཕྱིར་མནར་མེད་ཡིན་པར་
བཤད། །ལུས་ཅན་གང་དག་གཅིག་ལ་གཅིག ། གནོད་པར་དགའ་བས་
213

ཡུལ་ངོར་གསོད། ། སྡིག་ཅན་དེ་དག་སྡུག་བསྔལ་དང་། ། ལྡན་པའི་རལ་གྲི་
སེན་ཅན་སྐྱེ། ། གང་ཕྱིར་དེ་ཡི་སེན་མོ་ནི། ། ལྕགས་བྱས་འབར་རྣོ་དེ་དག་
གིས། ། གཅིག་གིས་གཅིག་གསོད་གང་ཡིན་དེས། ། རལ་གྲི་རྩེ་ མོ་ ཅན་ དུ་
བཤད། ། བྱི་བོ་བྱེད་པ་ཤལ་མ་ལི། ། ལྕགས་ཀྱི་རྩེ་མོ་རྩེ་མོ་འབར། ། སོར་ནི་
བཅུ་དྲུག་ཡོད་པ་ལ། ། ངུ་ཞིང་སྟོབས་ཀྱིས་འཛེག་པར་འགྱུར། ། བུད་མེད་
ཤིན་ཏུ་འཇིགས་འཇིགས་ལྟ། ། མཆུ་རྣོན་ལུས་ཆེན་འབར་བ་ཡིས། ། གཞན་
གྱི་བུད་མེད་འཕྲོག་པ་ལ། ། འཇུས་ནས་ཟ་བ་ཁོ་ནར་འགྱུར། ། བག་ཕབ་པ་
ལ་གནོད་བྱེད་མི། ། ནགས་ཚལ་རལ་གྲི་འདབ་ཅན་དུ། ། གཏུབས་བྱས་ངུ་
ཞིང་བྱ་རྒོད་ཁྱི། ། འུག་པ་བྱ་རོག་ཟ་བར་འགྱུར། ། གང་དག་གཞན་གྱི་ནོར་
འཕྲོག་པ། ། དེ་དག་ལྕགས་ཀྱི་ཐུ་ལུམ་ནི། ། ཚ་བ་དག་ཀྱང་ཟ་བར་དང་། །
ཡང་དང་ཡང་དུ་ཟངས་བསྐོལ་འཐུང་། ། རྟག་ཏུ་རྔོན་ལ་དགའ་བ་གང་། །
ལོ་ནི་བྱེ་བར་ངུ་ཞིང་ཡང་། ། ཁྱི་ནི་ལྕགས་ཀྱི་མཆེ་བ་ཅན། ། མི་སྲུན་ཤིན་ཏུ་
དབང་མེད་ཟ། ། ཆུ་སྐྱེས་ཉ་ལ་སོགས་བསད་ན། ། ཆུ་བོ་རབ་མེད་འབར་བ་
ཡི། ། ཟངས་ཀྱི་ཁུ་བ་ཆུར་འདྲ་ཞིང་། ། མི་དེ་མེས་ཀྱང་སྲེག་པར་འགྱུར། །
གང་ཞིག་ རང་ དོན་ ཙམ་ རྨོངས་ནས། ། ཆོས་དང་མི་ ལྡན་ བཤགས་ འགྱེད་
ན། ། སེམས་ཅན་དམྱལ་བར་དེ་ངུ་ཞིང་། ། འཁོར་ལོས་མངོན་པར་གཟིར་
བར་འགྱུར། ། འདི་ནི་གང་གིས་གཟུགས་ཅན་ལ། ། གནོད་པ་རྣམ་པ་མང་
བྱས་པ། ། དེ་དག་ཡུན་རིང་འཁོར་ལོ་དང་། ། རི་དང་ཐོ་བ་འབར་བས་
གཟིར། ། གང་ཞིག་ཆོས་ཀྱི་སྟེགས་འཇིག་ཅིང་། ། ཡང་དག་མ་ཡིན་ལམ་སྨྲ་
བའི། ། མི་ དེ་ དག་ ནི་ སྤུ་ གྲིའི་ སོས། ། གཏམས་ པའི་ ལམ་ དུ་ འགྲོ་ བར་
འགྱུར། ། སེན་མོར་ཤིག་ལ་སོགས་བཅོམ་ན། ། དེ་དག་ལུས་ནི་ཆེར་འགྱུར་
ལ། །སྟོན་བརྒྱར་ཡང་དང་ཡང་དུ་ཞིང་། ། བྲག་སྒོར་པོ་ཡིས་འཇོམས་པར་
འགྱུར། ། གང་ཞིག་བརྟུལ་ཞུགས་བཟང་མནོས་ནས། ། ལེགས་པར་བསྲུང་
214

བར་མི་བྱེད་ན། ། དེ་ནི་ངེས་པར་ཤ་དང་རུས། ། འཇིག་པའི་མེ་མར་མུར་དུ་
སྲེག ། གང་དུ་འཚོ་བ་ལོག་པ་ནི། ། ཅུང་ཟད་ཀྱིས་ཀྱང་འཚོ་བྱེད་པ། ། དེ་
ནི་སྐྱག་འཇིམ་ནུབ་གྱུར་ནས། ། སྲིན་བུ་རྣམས་ཀྱིས་ཟ་བར་འགྱུར། ། འབྲུ་ཡི་
ནང་ན་འཁོད་པ་ཡི། ། སྲོག་ཆགས་མཐོང་ནས་འཇོམས་པ་གང་། ། དེ་ནི་
ལྕགས་ཀྱི་གཏུན་ཤིང་གིས། ། ཡང་དང་ཡང་དུ་བཏུང་བར་འགྱུར། ། ཤིན་ཏུ་
ཁྲོ་ཞིང་གཏུམ་པ་དང་། ། གཡོ་བྱེད་བརྫུན་ཏུ་སྨྲ་བ་དང་། ། གཞན་ལ་གནོད་
བྱེད་དགའ་བ་ནི། ། གཤིན་རྗེ་སྲིན་བུར་སྐྱེ་བར་འགྱུར། ། སྡུག་བསྔལ་ཀུན་གྱི་
ས་བོན་ནི། ། ཆུང་ངུ་ལ་སོགས་དབྱེ་བ་ཡིས། ། ལུས་ངག་ཡིད་ཀྱི་ སྡིག་ པ་
སྟེ། ། དེ་ནི་ཕྲ་ཡང་སྤང་བར་བྱ། ། སེམས་ཅན་དམྱལ་བའི་རབས་རྫོགས་
1
འདོད་ཆགས་ ཀྱིས་ ནི་ རྨོངས་པ་ དག ། ངང་པ་ཕུག་ རོན་ ལ་ སོགས་
དང་། ། བོང་བུ་འདོད་ཆགས་ཅན་རྣམས་ཀྱིས། ། སྐྱེས་གནས་སྲིན་སོགས་སྐྱེ་
གནས་སྐྱེ། ། ཁོང་ཁྲོ་འཛིན་པས་སྦྲུལ་དུ་སྐྱེ། ། ང་རྒྱལ་ཁེངས་སེམས་སེངྒེར་
འགྱུར། ། ཆེ་བ་ཡི་ནི་ང་རྒྱལ་གྱི། ། ཁྱི་དང་བོང་བུའི་སྐྱེ་གནས་སྐྱེ། ། སེར་སྣ་
ཕྲག་དོག་ལ་སོགས་པའི། །སྐྱོན་གྱི་ལུས་ཅན་ཤི་ནས་སྤྲེའུ། ། མུ་ཅོར་སྨྲ་བ་སྤྱི་
བརྟོལ་ཆེ། ། རང་བཞིན་མི་བརྟན་ཁྲར་སྐྱེའོ། ། གསོད་དང་འཆིང་དང་སེར་
སྣ་ཡིས། ། ལུས་ ཅན་བ་ལང་ཁྱི་སོགས་སོ། ། འགྱུར་ རོ་ མི་ སྲུན་ ལས་ ཀྱིས་
ནི། ། སྡོམ་དང་སྡིག་པ་མི་སྡུག་སྐྱེ། ། ཁྲོག་དང་སེར་སྣ་ཅན་གྱི་མི། ། ཤི་ནས་
ཤི་ན་ཟ་བྱེད་པ། ། སྟག་དང་སྤྲེའུ་ཝ་དང་དོམ། ། བྱ་རྒོད་སྤྱང་ཀི་ལ་སོགས་
སྐྱེ། ། མི་སྲུན་ཁྲོ་གཉེར་སྦྱིན་བྱེད་མི། ། རྫུ་འཕྲུལ་ཆེན་པོའི་ཀླུར་སྐྱེའོ། །
གཏོང་ཞིང་ཁྲོ་དང་དྲེགས་པ་ཡིས། ། ནམ་མཁའ་ལྡིང་གི་དབང་ཕྱུག་སྐྱེ། །
རང་གི་ལུས་དང་ངག་ཡིད་ཀྱིས། ། སྡིག་པའི་ལས་ནི་གང་བྱས་པ། ། དེ་ནི་
དུད་འགྲོར་སྐྱེ་བས་ན། ། དེ་ནི་ཆུང་ཡང་མ་བྱེད་ཅིག ། དུད་འགྲོའི་རབས་
215

རྫོགས་སོ། །
རྩེག་ལོག་ཅན་གང་སྦྱིན་པ་སྤངས། ། བཟའ་དང་བཅའ་ལ་འཕྲོག་བྱེད་
པ། ། དེ་དག་ཡི་དྭགས་ལུས་སྲུལ་པོ། ། རོ་རྣམས་ཟ་བར་བྱེད་པར་སྐྱེ། །
གང་ཞིག་བྱིས་པ་རྣམས་ལ་འཚེ། ། སྲེད་པས་འདྲིད་པར་བྱེད་པ་དེ། ། ཁོང་
གི་དྲི་མ་ཟ་བྱེད་པའི། ། ལུས་སྲུལ་པོར་ནི་སྐྱེ་བར་འགྱུར། ། མི་གང་སྤྱོད་པ་
དམན་པ་དང་། ། ཤིན་ཏུ་ཞུམ་དང་སེར་སྣར་ལྡན། ། རྟག་ཏུ་འདོད་བྱེད་དེ་
ཤི་ནས། ། ཡི་དྭགས་ལྦ་ བ་ཅན་དུ་སྐྱེ། ། གང་ཞིག་ཅི་ཡང་མི་སྟེར་ལ། །
སྦྱིན་པ་ལྡོག་པར་བྱེད་པ་སྟེ། ། ཡི་དྭགས་དཀྲེས་པས་རྙོངས་པ་ཡི། ། གསུས་
ཆེ་ཁ་ནི་ཁབ་ཙམ་འགྱུར། ། གང་ཞིག་སྤྱོད་དང་སྦྱིན་མི་བྱེད། ། རིགས་ཀྱི་
དོན་དུ་ནོར་བསྲུང་ན། ། དེ་ནི་ཡི་དྭགས་མཚན་གཏོར་བརྗོད། ། ཤི་དུས་
བསྔོས་ཟ་དེར་སྐྱོ་བོ། ། གང་ཞིག་གཞན་གྱི་ནོར་འཕྲོག་འདོད། ། བྱིན་ནས་
འགྱོད་པར་བྱེད་པ་དེ། ། ཤི་ནས་མཆིལ་མ་སྐྱུགས་པ་ལ། ། ཟ་བར་བྱེད་པའི་
ཡི་དྭགས་སྐྱེ། ། གང་ཞིག་ཁྲོས་པས་མི་སྙན་སྨྲ། ། མཚང་འདྲུ་བ་ནི་སྨྲ་བྱེད་
པ། ། ལས་ དེས་ ཤིན་ ཏུ་ ཡུན་ རིང་ པོར། ། ཡི་ དྭགས་ ཁ་ འབར་ སྐྱེ་ བར་
འགྱུར། ། གང་ཞིག་འཐབ་མོ་བྱེད་པ་དང་། ། མ་ཆགས་སེམས་ནི་ཁྲོ་བྱེད་
པ། ། དེ་ནི་ཡི་དྭགས་མེ་འབར་མ། ། སྲིན་དང་སྡིག་སྦྲུལ་ཕྱེ་ལེབ་ཟ། ། གང་
ཞིག་གྲོང་བཅས་འབེབས་ཤིང་སྟེར། ། བྱིན་ཞིང་གནོད་པར་བྱེད་པ་དེ། །
གྲུལ་བུམ་བྱད་ནི་མི་སྡུག་པ། ། མཆོད་པར་འོས་པ་སྐྱེ་བར་འགྱུར། ། ཟས་ཀྱི་
ཆེད་དུ་བརྩེ་མེད་པས། ། སྲོག་ཆགས་བསད་ཅིང་སྦྱིན་བྱེད་གང་། ། དེ་དག་
ཤི་ནས་ངེས་པར་ནི། ། སྲིན་བུའི་བཟའ་དང་བཅའ་བར་འགྱུར། ། རྟག་ཏུ་དྲི་
དང་ཕྲེང་ལ་དགའ། ། སྦྱིན་བྱེད་ཁྲོ་བ་ཆུང་བ་ནི། ། ལྷ་རྣམས་དགའ་བའི་
རྒྱུར་འགྱུར་བ། ། དྲི་ཟ་རྣམས་སུ་སྐྱེ་བར་འགྱུར། ། གང་དག་ཁ་ཅིག་ཕྲ་མ་
ཆེ། ། ཁྲོ་ཞིང་དགོས་པའི་ཆེད་སྦྱིན་ན། ། དེ་ནི་ཤ་ཟ་མ་རུངས་ཉིད། །
216

བཞིན་མི་སྡུག་པར་སྐྱེ་བར་འགྱུར། ། རྟག་ཏུ་རབ་སྡང་རྟབས་བག་ཅན། །
གཞན་ལ་གནོད་པ་བྱེད་པ་དང་། ། རྟག་ཏུ་སྦྱིན་ལ་དགའ་བ་ནི། ། དེ་དག་ཤི་
ནས་འབྱུང་པོར་སྐྱེ། ། མ་རུངས་ཁྲོ་ཞིང་སྦྱིན་བྱེད་ལ། ། ཆང་ཞིམ་དག་ལ་
དགའ་བའི་མི། ། ཤི་ནས་གནོད་སྦྱིན་མ་རུངས་པ། ། ། ཆང་ལ་དགའ་བ་རྣམས་
སུ་སྐྱེ། ། གང་ དག་ ཕ་ མ་ བླ་ མ་ རྣམས། ། ཇི་ ལྟར་ འདོད་ པས་ བཞོན་ པ་
འདེགས། ། དེ་དག་གཞལ་མེད་ཁང་རྒྱུ་བའི། ། གནོད་སྦྱིན་བདེ་དང་ལྡན་
པར་སྐྱེ། ། ། སྲེད་ པ་ སེར་ སྣའི་ སྐྱོན་གྱིས་ ནི། ། ཤི་ ནས་ ཡི་ དྭགས་ སྐྱེ་ བར་
འགྱུར། །ཉོན་མོངས་ཅན་དག་གནོད་སྦྱིན་སོགས། ། དེ་ཕྱིར་དེ་ནི་སྤང་བར་
བྱ། ། ཡི་དྭགས་ཀྱི་རབ་རྫོགས་སོ།
མི་འཚེ་བ་ཡིས་ལྷ་དང་ནི། ། ལྷ་མིན་རྣམས་སུ་ཚེ་རིང་འགྱུར། ། འཚེ་
བས་ཐུང་ངུར་སྐྱེ་བར་འགྱུར། ། དེ་ཕྱིར་འཚེ་བ་རྣམ་པར་སྤངས། ། མཛེ་དང་
སྨྱོན་པ་ཟད་བྱེད་རིམས། ། མི་ནད་གཞན་ཡང་གང་དག་ཡིན། ། འབྱུང་པོ་
རྣམས་ལ་བསད་དང་བཅིང་། ། བརྡེག་པར་བྱས་པ་རྣམས་ཀྱིས་འབྱུང་། །
གང་ཞིག་གཞན་གྱི་ནོར་འཕྲོག་ཅིང་། ། ཅི་ཡང་སྦྱིན་པར་མི་བྱེད་པ། ། དེ་ནི་
འབད་པ་ཆེན་པོས་ཀྱང་། ། རྫས་ནི་རྙེད་པར་མི་ནུས་སོ། ། གང་ཞིག་རྫས་ནི་
མ་བྱིན་པར། ། ལེན་ཅིང་སྦྱིན་པ་སྦྱིན་བྱེད་པ། ། དེ་ནི་རྫས་དང་ལྡན་གྱུར་
ལ། ། ཕྱི་ནས་དེ་ནི་མེད་པར་འགྱུར། ། མི་གང་མི་འཕྲོག་སྦྱིན་མི་བྱེད། ། ཧ་
ཅང་འཇུངས་པ་མ་ཡིན་པ། ། དེ་དག་ཚེགས་ནི་ཆེན་པོ་ཡིས། ། ངེས་པར་
རྫས་ནི་བརྟན་པ་ཐོབ། ། གང་ཞིག་གཞན་གྱི་ནོར་མི་འཕྲོག ། གཏོང་དང་
ལྡན་ཞིང་སེར་སྣ་སྤངས། ། མི་དེ་རྫས་ནི་མི་འཕྲོགས་པ། ། རྒྱ་ཆེན་ཡིད་དུ་
འོང་བ་ཐོབ། ། གང་ཞིག་འདི་ལ་ཟས་སྦྱིན་པ། ། ཚེ་དང་མདོག་དང་སྟོབས་
ལྡན་ཞིང་། ། དཔལ་དང་ལྡན་ཞིང་ནད་སྤངས་པ། ། རྟག་པར་བདེ་དང་ལྡན་
པར་འགྱུར